ธปท.เผยเงินสะพัดสงกรานต์ปีนี้ 1.6 แสนล้านบาท
ธปท.เผยสำรองธนบัตรเงินสด 3 หมื่นล้านบาท ส่งผลให้ทั้งระบบแบงก์จะมีเงินไว้รองรับการเบิกจ่ายของประชานในเทศกาลสงกรานต์ปีนี้  1.6 แสนล้านบาท
1 เม.ย. 2559

ธปท.เผยสำรองธนบัตรเงินสด 3 หมื่นล้านบาท ส่งผลให้ทั้งระบบแบงก์จะมีเงินไว้รองรับการเบิกจ่ายของประชานในเทศกาลสงกรานต์ปีนี้  1.6 แสนล้านบาท นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วงเทศกาลสงกรานต์ปีนี้ความต้องการใช้ธนบัตรของประชาชน และระบบเศรษฐกิจอยู่ในเกณฑ์สูงกว่าปกติ ทำให้ธปท. ได้เตรียมเพิ่มปริมาณธนบัตรชนิดราคาต่าง ๆ เพื่อสำรองไว้ให้ธนาคารพาณิชย์มาเบิกหรือจ่ายแลก เพื่อนำไปให้บริการสู่ประชาชนในช่วงหนึ่งสัปดาห์ก่อนเทศกาลสงกรานต์ในปีนี้ เป็นเงินมีมูลค่าประมาณ 3 หมื่นล้านบาท เพิ่มขึ้นจากช่วงเทศกาลสงกรานต์ปีที่แล้ว 3%
ทั้งนี้ การสำรองในปริมาณดังกล่าวของธปท. ส่งผลทำให้การสำรองธนบัตรของธนาคารพาณิชย์ทั้งระบบในช่วงเทศกาลสงกรานต์ปีนี้ คาดว่าจะมีมูลค่ารวมประมาณ 1.6 แสนล้านบาท อย่างไรก็ดี การเตรียมธนบัตรไว้ตามจำนวนดังกล่าวเชื่อว่าจะเพียงพอที่จะรองรับความต้องการเบิกจ่ายของประชาชน